Haapsalu

**Võlanõustamisteenus**

**LIHTHANKE DOKUMENT**

Teenuse hange

Hankija: Haapsalu Sotsiaalmaja

##### Haapsalu

**2024**

**Lugupeetud pakkuja**

Haapsalu Sotsiaalmaja kutsub Teid esitama pakkumust lihthankele, mille eesmärk on **võlanõustamisteenuse pakkumine 2025 aastal Haapsalu linnas.**

1. **Üldandmed**
	1. Hankija: Haapsalu Sotsiaalmaja, registrikood: 75012883 Aadress: Kastani 7 Haapsalu linn, Haapsalu linn 90508; E-post: info@sotsmaja.ee tel: +372 5301 1424
	2. Hanke eest vastutav isik: Annaliisa Täht (Haapsalu Sotsiaalmaja, direktor) Tel: +372 473 5061; e-post: annaliisa@sotsmaja.ee
	3. Hanke nimetus: „**Võlanõustamisteenus** “
	4. Objekt: **Haapsalu Sotsiaalmaja** Aadress: Kastani tn 7, Haapsalu linn, Haapsalu linn 90508 Asutuse direktor Annaliisa Täht, Tel: 473 5061, e-post: annaliisa@sotsmaja.ee
	5. Hankekutses kasutatakse termineid järgmistes tähendustes:

Hankija – asutus, kes on hankekutse väljastanud;

Pakkuja – isik, kes osaleb menetluses Hankija kutsel;

Hankeleping (edaspidi Leping) – menetluse tulemusel Hankija ja Pakkuja vahel sõlmitud vastastikuste varaliste kohustustega Leping, mille esemeks on teenus;

Tellija – isik, kes on sõlminud Lepingu edukaks tunnistatud pakkumuse esitanud Pakkujaga;

Täitja – edukaks tunnistatud pakkumuse esitanud Pakkuja, kellega on sõlmitud Leping.

Hankekutse koostamisel on Hankija lähtunud Riigihangete seadusest (edaspidi RHS) ja sellega seonduvatest õigusaktidest ning Haapsalu linnas kehtestatud riigihangete korraldamist reguleerivatest õigusaktidest.

**2 Hanke ese ja tingimused**

* 1. Hanke esemeks on võlanõustamisteenuse pakkumine Haapsalu linnas 2025 aastal, kokku 12 kuud; Teenust pakutakse 1- 12 tundi kuus, vastavalt teenust soovinud klientide arvule (igale kliendile korraga 1-2 tundi). Teenuse eesmärk on abistada isikut tema varalise olukorra kindlaks tegemisel, võlausaldajaga läbirääkimiste pidamisel ja nõuete rahuldamisel, vältida uute võlgnevuste tekkimist toimetulekuvõime parandamise kaudu ning lahendada muid võlgnevusega seotud probleeme.
	2. Teenust osutatakse Haapsalu linna elanikele, kes ei ole õigustatud saama võlanõustamiseteenust Eesti Töötukassa või muude organisatsioonide poolt;
	3. Teenus hõlmab isiku nõustamist, juhendamist ja edasiste võlgade tekkimise ennetamist, läbirääkimisi võlausaldajate ja/või nende esindajatega ning koostööd ametkondade ja teiste erialade esindajatega (pangad, kohtutäiturid, kohtud, kriminaalhooldusametnikud jmt.);
	4. teenust osutatakse ühele kliendile mitte rohkem kui kuus tundi;
	5. piiratud teovõimega isiku puhul osutatakse teenust tema seaduslikule esindajale seadusliku esindaja taotluse alusel;
	6. Pakkuja hoiab teenuse osutamisega seoses temale teatavaks saanud andmete konfidentsiaalsust, vältides kolmandate isikute juurdepääsu andmetele, andmete all mõistetakse delikaatseid isikuandmeid ja muid teenuse osutamist puudutavaid andmeid.
	7. Võlanõustamisteenuse pakkumise kohaks on Haapsalu sotsiaalmaja. Sotsiaalmaja tagab teenuse osutamiseks vajalikud ruumid vastavalt oma ruumide kasutusgraafikule, Pakkujale tasuta.
	8. Teenust soovivad kliendid registreerib Pakkuja ning vastavalt teenust soovivate klientide arvule broneerib sotsiaalmajas ruumid.

## **Hanke tähtajad ja pakkumuste esitamine**

## Pakkumuste esitamise tähtpäev: **10.12.2024 kell 09.00**.

* 1. Pakkumused esitatakse digiallkirjastatult e-posti aadressil hanked@sotsmaja.ee
	2. Iga Pakkuja võib esitada ainult ühe pakkumuse. Rohkem kui ühe pakkumuse esitanud Pakkuja kõik pakkumused lükatakse tagasi.
	3. Pakkumus peab vastama Hankedokumentides esitatud tingimustele ega või olla mis tahes viisil eksitav. Pakkuja on kohustatud tutvuma Hanke sisuga enne Pakkumuse esitamist ning informeerima koheselt avastatud puudustest või vastuoludest Hankijat.
	4. Kõik vastused lisaküsimustele (lisaküsimused esitada aadressil: annaliisa@sotsmaja.ee) on 2 tööpäeva jooksul peale kontaktisikule laekumist leitavad sotsiaalmaja kodulehelt – Hanked ja tööpakkumised, käesoleva hanke teksti juurest.

## Pakkumuste avamise aeg ja koht: **10.12.2024 kell 09.05**, Haapsalu sotsiaalmajas.

## Pakkumus peab kehtima kuni 06.01.2025

##  Lepingu täitmise tähtaeg: 12 kuud (01.01.2025-31.12.2025) alates lepingu sõlmimisest. Teenust osutatakse Haapsalu linnas, Haapsalu sotsiaalmaja ruumides.

1. **Pakkumuste avamine ja hindamine**
	1. Hankija hindab pakkumusi pakkumuse maksumuse alusel. Eduka pakkumuse valiku aluseks on ühele kliendile osutatava võlanõustamisteenuse madalaim tunnihind, kuid hind ei tohi ületada 50 eurot koos käibemaksuga.
	2. Pakkujale hüvitatakse transpordikulu Haapsallu kuni 300 km ulatuses (edasi-tagasi sõit kokku) ja mitte rohkem kui 30 senti/km ning mitte rohkem kui 2 korda kuus.
	3. Teenuse osutamiseks vajaminevad töövahendid ja teavitamiskulud katab Pakkuja ise temale makstavast tasust.
	4. Juhul, kui kaks või enam Pakkujat on esitanud võrdse maksumusega pakkumuse, antakse nendele pakkujatele võimalus pakkumust korrigeerida, kusjuures edukaks tunnistatakse madalaima maksumusega pakkumus.
	5. Hankija teavitab hankemenetluse tulemustest kõiki Pakkujaid pärast tulemuste kinnitamist.
	6. Pärast eduka pakkumuse väljaselgitamist teeb hankija eduka pakkumuse esitanud pakkujale ettepaneku sõlmida leping.

## **Pakkuja kutsealasele pädevusele esitatavad tingimused ja nõutavad dokumendid**

## Kõik hankelepingut täitvad nõustajad peavad vastama järgnevatele pädevuse tingimustele:

## Omama kõrgharidust ja olema läbinud 160-tunnise võlanõustamise koolituse ja omama vähemalt 360-kalendripäevast töökogemust nõustajana, võlanõustajana, finantsnõustajana, juriidilise või õigusalase nõustajana, mis sisaldab kogemust klientide võlgadega seotud küsimuste lahendamisest vahetute kliendikohtumiste käigus;

## või omama juriidilist kõrgharidust ja vähemalt 720-kalendripäevast töökogemust nõustajana, võlanõustajana, finantsnõustajana, juriidilise või õigusalase nõustajana, mis sisaldab klientide võlgadega seotud küsimuste lahendamisest vahetute kliendikohtumiste käigus.

1. **Nõuded pakkumusele**
	1. Hinnapakkumus (võlanõustamisteenuse tunnihind koos käibemaksuga).
	2. Pakkumusele tuleb lisada:
		1. Nõustaja haridust tõendav dokumendi koopia
		2. Kui nõustaja ei oma juriidilist kõrgharidust, siis võlanõustamise koolituse läbimist tõendava dokumendi koopia.
		3. Nõustaja CV.

## **Maksetngimused**

## Täitjale tasutakse teenuse osutamise eest kalendrikuu kaupa (edaspidi ka *arveldusperiood*).

## Täitja esitab tellijale eelmises arveldusperioodis osutatud teenuse eest arve ja aruande hiljemalt järgneva arveldusperioodi kümnendaks kuupäevaks, Tellija kohustub arve tasuma 21 kalendripäeva jooksul selle esitamise päevast arvates.

## Täitja poolt esitatud aruandes tuleb kajastada järgmised andmed teenust saanud klientide kohta: Teenuse kasutajad isiku sotsiaalse seisundi järgi (töötav, rasedus- sünnitus või lapsehoolduspuhkusel olev, kodune, töötukindlustus hüvitist või töötutoetust saav, töötuskindlustushüvitist või töötutoetust mittesaav, sh pikaajaline töötu, vanaduspensionär, töövõimetuspensionär või töövõimetoetust saav isik, muu pensionär, teised pöördujad). Teenuse kasutajad pöördumise põhjuse järgi: (eluasemelaen, üüri ja kommunaalmaksete võlg, laen pangalt või eraisikult, liising ja/või järelmaks, SMS laen, trahvid, muud võlad või kohustused, mitu probleemi). Kliendi sugu ja vanus ning kas tegu on esmakordse või korduva pöördumisega.

Annaliisa Täht

Haapsalu Sotsiaalmaja

25.11.2024